Републички завод за статистику

Београд, Милана Ракића 5

**ЈАВНИ ПОЗИВ**

**ЗА ОТУЂЕЊЕ ОТПИСАНЕ, ДОТРАЈАЛЕ И НЕУПОТРЕБЉИВЕ БИБЛИОТЕЧКЕ ГРАЂЕ – СТАРОГ ПАПИРА**

**путем прикупљања понуда**

Републички завод за статистику (у даљем тексту: Завод) отуђује отписану дотрајалу и неупотребљиву библиотечку грађу (у даљем тексту: материјал) – стари папир, који се налази у просторијама специјалне библиотеке Републичког завода за статистику, на адреси Кнеза Милоша број 20, оквирно 12 678 отписане јединице, процењене тежине 8.893,06 кг.

Поступак отуђења подразумева и уништење материјала. Поступак ће бити спроведен путем прикупљања затворених писаних понуда, а избор најповољније понуде извршиће се применом критеријума највише понуђене цене по килограму материјала.

Преузимање ће се вршити на адреси, Кнеза Милоша број 20, Београд.

Уколико два понуђача понуде исту цену по килограму материјала, поступак ће се наставити путем јавног надметања. Надметање се врши јавно, усменим путем са понуђачима који су поднели одговарајућу понуду. Надметање се спроводи у највише 3 круга или док један од понуђача не понуди вишу цену по килограму материјала.

Право учешћа имају сва лица која доставе документацију одређену овим огласом.

Писана понуда подноси се у затвореној коверти и треба да садржи понуђену цену по килограму регистраторског материјала-папира, назив понуђача, адресу, број телефона и извод о регистрацији привредног субјекта издат од Агенције за привредне регистре, осим у случају када је за регистрацију надлежан други орган.

Поступак продаје се спроводи у складу са Законом о управљању отпада (Службени гласник РС, бр. 36/2009, 88/2010, 14/2016 и  95/2018 - др. закон), па је у том смислу понуђач дужан да уз понуду достави фотокопије следећих дозвола и то: дозволу за сакупљање отпада, дозволу за транспорт отпада, дозволу за третман отпада (дозволу за складиштење отпада, дозвола за поновно искоришћење и дозволу за одлагање отпада) или фотокопију једне интегралне дозволе, осим у случајевима када је за регистрацију надлежан други орган.

Уколико понуђач не поседује неку од појединачних дозвола према Закону о управљању отпада, дужан је да достави фотокопију уговора о пословно техничкој сарадњи са правним или физичким лицем које поседује наведену дозволу, као и фотокопију дозволе.

Понуда која не садржи све наведене елементе, неће се узети у разматрање.

Писана понуда се подноси најкасније до петка 23. августа. 2019. године, до 11:00 часова у затвореној коверти на адресу: Републички завод за статистику, Милана Ракића број 5, Звездара, Београд, Одељење за правне и кадровске послове. Коверат мора имати ознаку: ″Понуда-не отварати-за отуђење отписане, дотрајале и неупотребљиве библиотечке грађе – старог папира″

Понуде ће бити отворене јавно, дана 23. августа. 2019 у 11:10 часова, у просторијама Завода.

Са купцем који понуди највишу цену по килограму материјала биће закључен уговор. Укупна количина старог папира биће записнички утврђена.

Купац је дужан, након закључења Уговора да у року од 24 часа од тренутка пријема позива овлашћеног лица Продавца започне преузимање материјала, као и да у року од 2 дана након уништења материјала достави Продавцу Документ о кретању отпада.

Стари папир мора да се уклони из просторија на адреси, Кнеза Милоша број 20, Београд, најкасније до 31.08.2019. године.

Трошкове преузимања и транспорта сноси купац, као и јавне дажбине према важећим прописима.

Лице задужено за давање обавештења о јавном позиву:

Републички завод за статистику, Младен Величковић-mladen.velickovic@stat.gov.rs

У Београду: 21. август. 2019. године.